cyanic-selkie/wikianc huggingface dataset:
খাজা আহমদ ইয়াসাভীর দরগা
খাজা আহমদ ইয়াসাভী'র সমাধি (Қожа Ахмет Яссауи кесенесі, Qoja Axmet Yassawï kesenesi) দক্ষিণ কাজাখস্তানের তুর্কেস্তান শহরে অবস্থিত একটি অসম্পূর্ণ সমাধি। ১৩৮৯ সালে তৈমুর স্থাপনাটির নকশা অনুমোদন করেন। তৈমুর লং সে সময়ে তৈমুরি সাম্রাজ্যের অংশ হিসেবে এই অঞ্চল শাসন করতেন। তিনি ১২ শতকে নির্মিত বিখ্যাত তুর্কি কবি এবং সুফি সাধক খাজা আহমদ ইয়াসাভীর (১০৯৩-১১৬৬) ছোট সমাধি পরিবর্তন করে এটা নির্মাণ করতে বলেন।  তবে ১৪০৫ সালে তৈমুরের মৃত্যুর সাথে সাথে নির্মাণ কাজ স্থগিত হয়ে যায়।
অসম্পূর্ণ অবস্থা সত্ত্বেও, দরগাটি সমস্ত তৈমুরিদ নির্মাণ মধ্যে অন্যতম সেরা সংরক্ষণ হিসাবে টিকে আছে। এর সৃষ্টি তৈমুরিদ স্থাপত্য শৈলীর সূচনা করে। ভল্ট ও গম্বুজ নির্মাণের জন্য উদ্ভাবনী স্থাপত্য সমাধান, এবং চকচকে টাইলস ব্যবহার করে অলঙ্করণগুলি কাঠামোটিকে এই স্বতন্ত্র শিল্পের প্রোটোটাইপ বানিয়েছে, যা সাম্রাজ্য এবং এর বাইরেও ছড়িয়ে পড়েছিল।
এই ধর্মীয় কাঠামো মধ্য এশিয়া জুড়ে ভ্রমণকারীদের আকৃষ্ট করে চলেছে এবং কাজাখের জাতীয় পরিচয় তুলে ধরেছে। এটি একটি জাতীয় স্মৃতিসৌধ হিসেবে সুরক্ষিত রয়েছে, যখন ইউনেস্কো এটিকে দেশের প্রথম উত্তরাধিকার স্থান হিসেবে স্বীকৃতি দেয় এবং ২০০৩ সালে এটিকে বিশ্ব ঐতিহ্য হিসেবে ঘোষণা করে।
অবস্থান
খাজা আহমেদ ইয়াসাবির সমাধিসৌধ টি আজকের দিনের তুর্কেস্তানের উত্তর পূর্বে অবস্থিত আগে যা হযরতে তুর্কেস্তান নামে পরিচিত ছিলো, একটি বিখ্যাত ক্যারাভ্যান ব্যবসা কেন্দ্র পূর্বে খাজরেত পরে ইয়াসি নামে পরিচিত ছিলো, কাজাখস্তানের দক্ষিণে অবস্থিত। স্থাপনাটি একটি ঐতিহাসিক দুর্গের মধ্যে অবস্থিত যা বর্তমানে একটি প্রত্নতাত্ত্বিক স্থান।
ইতিহাস
থাম্ব|262x262পিক্সেল|সমাধির পিছনের দৃশ্য যেখানে বান্না'ই কৌশল - চকচকে ইটের কাজের নিদর্শন - সবচেয়ে ভালোভাবে লক্ষ্য করা যায়। খাজা আহমদ ইয়াসাভীর দরগা আধুনিক শহরের তুর্কিস্তান (পূর্বে হজরত-ই তুর্কিস্তান নামে পরিচিত) এর উত্তর-পূর্ব অংশে অবস্থিত, কাফেলা বাণিজ্যের একটি প্রাচীন কেন্দ্র যা আগে খাজরেট নামে পরিচিত এবং পরে ইয়াসি হিসাবে, কাজাখস্তানের দক্ষিণ অংশে। কাঠামোটি একটি ঐতিহাসিক দুর্গের আশেপাশে, যা এখন একটি প্রত্নতাত্ত্বিক স্থান।
খাজা আহমদ ইয়াসাভী
খোজা আহমদ ইয়াসাভী (খাজা বা খাজা (ফার্সি: خواجه উচ্চারণ খাজে) "মাস্টার" এর সাথে মিলে যায়, যেখানে আরবিতে: خواجة khawājah), খাজাহ আখমেত ইয়াসাবি নামেও বানান করা হয়, তিনি ১২ শতকের সুফিবাদের একটি আঞ্চলিক বিদ্যালয়ের প্রধান ছিলেন, একটি রহস্যবাদী আন্দোলন। ইসলামে যা শুরু হয়েছিল ৯ম শতাব্দীতে। তিনি ১০৯৩ সালে ইস্পিদজাব (আধুনিক সাইরাম) এ জন্মগ্রহণ করেন এবং তার জীবনের বেশিরভাগ সময় ইয়াসিতে কাটিয়েছিলেন, সেখানে ১১৬৬ সালে মৃত্যুবরণ করেন। সুফিবাদকে জনপ্রিয় করার জন্য মধ্য এশিয়া এবং তুর্কি-ভাষী বিশ্বে তিনি ব্যাপকভাবে সম্মানিত, যা মঙ্গোল আক্রমণের সমসাময়িক আক্রমণ সত্ত্বেও এলাকায় ইসলামের বিস্তারকে টিকিয়ে রেখেছিল। তিনি যে ধর্মতাত্ত্বিক বিদ্যালয়টি তৈরি করেছিলেন তা ইয়াসিকে এলাকার সবচেয়ে গুরুত্বপূর্ণ মধ্যযুগীয় আলোকিত কেন্দ্রে পরিণত করেছিল।
বাংলাদেশের স্বাধীনতা দিবস
১৯৭২ সালের ২২ জানুয়ারি প্রকাশিত এক প্রজ্ঞাপনে এই দিনটিকে বাংলাদেশে জাতীয় দিবস হিসেবে উদযাপন করা হয় এবং সরকারিভাবে এ দিনটিতে ছুটি ঘোষণা করা হয়।
প্রেক্ষাপট
thumb|[[জাতীয় স্মৃতিসৌধ|জাতীয় স্মৃতিসৌধে পুষ্পস্তবক অর্পণের মাধ্যমে স্বাধীনতা দিবসের উদ্‌যাপন শুরু হয়।]] ১৯৭১ সালের ২৫ মার্চ তৎকালীন পশ্চিম পাকিস্তান সরকার গভীর রাতে পূর্ব পাকিস্তানের (বর্তমান বাংলাদেশ) নিরীহ জনগণের উপর হামলা চালায়। ঢাকার বিভিন্ন স্থানে গোলাবর্ষণ করা হয়, অনেক স্থানে নারীদের উপর পাশবিক নির্যাতন চালানো হয় এবং অনেক স্থানে পরিকল্পিতভাবে হত্যাকাণ্ড চালানো হয়। এমতাবস্থায় বাঙালিদের দেয়ালে পিঠ ঠেকে যাওয়ার অবস্থা সৃষ্টি হয় এবং অনেক স্থানেই আনুষ্ঠানিক ঘোষণার অপেক্ষা না করেই অনেকে যুদ্ধের প্রস্তুতি নিতে শুরু করেন। পরবর্তিতে আনুষ্ঠানিক ঘোষণা পাবার পর আপামর বাঙালি জনতা পশ্চিম পাকিস্তানি জান্তার বিরুদ্ধে যুদ্ধে ঝাপিয়ে পড়ে এবং ভারতের অবিস্মরণীয় সমর্থনের ফলস্বরূপ দীর্ঘ ৯ মাস রক্তক্ষয়ী যুদ্ধের মাধ্যমে পূর্ব পাকিস্তান স্বাধীন করে বাংলাদেশের অভ্যুদয় ঘটায়।
অপারেশন সার্চলাইট
অপারেশন সার্চলাইট ১৯৭১ সালে ২৫ মার্চ থেকে শুরু হওয়া পাকিস্তানি সেনাবাহিনী কর্তৃক পরিচালিত পরিকল্পিত গণহত্যা, যার মধ্যমে তারা ১৯৭১ এর মার্চ ও এর পূর্ববর্তী সময়ে সংঘটিত বাঙালি জাতীয়তাবাদী আন্দোলনকে দমন করতে চেয়েছিল। এই গণহত্যা ছিল পশ্চিম পাকিস্তানি শাষকদের আদেশে পরিচালিত,যা ১৯৭০ এর নভেম্বরে সংঘটিত অপারেশন ব্লিটজ্‌ এর পরবর্তি অনুষঙ্গ। অপারেশনটির আসল উদ্দেশ্য ছিল ২৬ মার্চ এর মধ্যে সব বড় বড় শহর দখল করে নেয়া এবং রাজনৈতিক ও সামরিক বিরোধীদের এক মাসের ভেতর নিশ্চিহ্ন করে দেয়া।
স্বাধীনতার ঘোষণা
১৯৭১ সালের ২৫ মার্চ মধ্য রাতে শেখ মুজিবুর রহমান পাকিস্তানি হানাদার বাহিনীর হাতে গ্রেপ্তার হন। গ্রেপ্তার হবার একটু আগে ২৫শে মার্চ রাত ১২টার পর (২৬শে মার্চের প্রথম প্রহরে) তিনি বাংলাদেশের স্বাধীনতার ঘোষণাপত্রে স্বাক্ষর করেন যা চট্টগ্রামে অবস্থিত তৎকালীন ই.পি.আর এর ট্রান্সমিটারে করে প্রচার করার জন্য পাঠানো হয়।   ঘোষণাটি নিম্নরুপ: "অনুবাদ: এটাই হয়ত আমার শেষ বার্তা, আজ থেকে বাংলাদেশ স্বাধীন। আমি বাংলাদেশের মানুষকে আহ্বান জানাই, আপনারা যেখানেই থাকুন, আপনাদের সর্বস্ব দিয়ে দখলদার সেনাবাহিনীর বিরুদ্ধে শেষ পর্যন্ত প্রতিরোধ চালিয়ে যান। বাংলাদেশের মাটি থেকে সর্বশেষ পাকিস্তানি সৈন্যটিকে উত্খাত করা এবং চূড়ান্ত বিজয় অর্জনের আগ পর্যন্ত আপনাদের যুদ্ধ অব্যাহত থাকুক।" ২৬শে মার্চ বেলাল মোহাম্মদ, আবুল কাসেম সহ চট্টগ্রাম বেতার কেন্দ্রের কয়েক'জন কর্মকর্তা ও স্থানীয় আওয়ামী লীগ নেতা এম. এ. হান্নান প্রথম শেখ মুজিব এর স্বাধীনতার ঘোষণা পত্রটি মাইকিং করে প্রচার করেন। পরে ২৭শে মার্চ তৎকালীন পাকিস্তানি সেনাবাহিনীর বাঙালি অফিসার মেজর জিয়াউর রহমান চট্টগ্রামের কালুরঘাট বেতার কেন্দ্র থেকে স্বাধীনতা ঘোষণা করেন। ঘোষণাপত্রটির ভাষ্য নিম্নরুপ: অনুবাদ: আমি,মেজর জিয়া, বাংলাদেশ লিবারেশন আর্মির প্রাদেশিক কমাণ্ডার-ইন-চিফ, শেখ মুজিবুর রহমানের পক্ষে বাংলাদেশের স্বাধীনতা ঘোষণা করছি। আমি আরো ঘোষণা করছি যে, আমরা শেখ মুজিবুর রহমানের অধীনে একটি সার্বভৌম ও আইনসিদ্ধ সরকার গঠন করেছি যা আইন ও সংবিধান অনুযায়ী কর্মকাণ্ড চালিয়ে যেতে প্রতিজ্ঞাবদ্ধ। আন্তর্জাতিক সম্পর্কের ক্ষেত্রে আমাদের সরকার জোট-নিরপেক্ষ নীতি মেনে চলতে বদ্ধপরিকর। এ রাষ্ট্র সকল জাতির সাথে বন্ধুত্বপূর্ণ সম্পর্ক বজায় রাখবে এবং বিশ্বশান্তির জন্য প্রচেষ্টা অব্যাহত রাখবে। আমি সকল দেশের সরকারকে তাদের নিজ নিজ দেশে বাংলাদেশের নৃশংস গণহত্যার বিরুদ্ধে জনমত গড়ে তোলার আহ্বান জানাচ্ছি। শেখ মুজিবুর রহমানের সরকার একটি সার্বভৌম ও আইনসম্মত সরকার এৰং বিশ্বের সকল গণতান্ত্রিক রাষ্ট্রের স্বীকৃতি পাবার দাবিদার। ১৯৭১ সালে ২৭ মার্চের এই ঘোষণার মধ্য দিয়ে বাংলাদেশের মাটিতে রক্তক্ষয়ী স্বাধীনতা যুদ্ধের সূচনা ঘটে যা নয় মাস স্থায়ী হয়।
স্বাধীনতা দিবস উৎযাপন
বাংলাদেশের স্বাধীনতা দিবস বেশ বর্ণাঢ্য ভাবে উদ্‌যাপন করা হয়। জাতীয় স্মৃতিসৌধে পুষ্পস্তবক অর্পণের মাধ্যমে উদ্‌যাপন শুরু হয়। ৩১ বার তোপধ্বনির মধ্য দিয়ে দিবসের শুভ সূচনা করা হয়। সূর্যোদয়ের সঙ্গে সঙ্গে সরকারি, আধা-সরকারি, স্বায়ত্তশাসিত এবং ব্যক্তিমালিকানাধীন ভবনসমূহে জাতীয় পতাকা উত্তোলন করা হয়। দিবসটি উপলক্ষে সকাল থেকে রাত পর্যন্ত শহরের প্রধান প্রধান সড়ক ও সড়কদ্বীপসমূহ জাতীয় পতাকা ও বিভিন্ন রঙের পতাকা দিয়ে সজ্জিত করা হয়। জাতীয় স্টেডিয়ামে শিক্ষা প্রতিষ্ঠানের ছাত্রছাত্রীদের সমাবেশ, কুচকাওয়াজ, ডিসপ্লে ও শরীরচর্চা প্রদর্শন করা হয়।
এই দিনটিতে সরকারি ছুটি থাকে। পত্রিকাগুলো বিশেষ ক্রোড়পত্র বের করে। বেতার ও টিভি চ্যানেলগুলো বিশেষ অনুষ্ঠান প্রচার করে।
স্বাধীনতার ৫০ বছর
২০২১ সালের ২৬ মার্চ বাংলাদেশের স্বাধীনতার ৫০ বছরের সুবর্ণজয়ন্তী পালিত হয়।
স্বাধীনতা পুরস্কার
স্বাধীনতা পুরস্কার বাংলাদেশ সরকার কর্তৃক প্রদত্ত সর্বোচ্চ বেসামরিক সম্মাননা পদক। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে প্রতি বছর বাংলাদেশের স্বাধীনতা দিবসে এই পদক প্রদান করা হয়। এই পুরস্কার জাতীয় জীবনে সরকার কর্তৃক নির্ধারিত বিভিন্ন ক্ষেত্রে গৌরবোজ্জ্বল ও কৃতিত্বপূর্ণ অবদানের স্বীকৃতিস্বরূপ বাংলাদেশের নাগরিক এমন ব্যক্তি বা গোষ্ঠিকে প্রদান করা হয়ে থাকে।
জগ
থাম্ব|ফরাসি সিরামিক জগ জগ (ইংরেজি:Jug) হল একপ্রকার পানি রাখার পাত্র। এটি অনেকের সম্মানীয় বস্তুও।
গঠন
এর সরল গঠন হলো পেট মোটা এবং সরু একটি পাইপের মতো নল যা দ্বারা পানি নির্ধারিত পাত্রে ফেলা যায়।সাধারণত জগের হাতল থাকে যা দ্বারা জগটি ধরা যায়।জগ সাধারণ প্লাস্টিক,কাচ,সিরামিক ইত্যাদি থেকে তৈরী করা হয়।তবে বর্তমানে পিতল,এলুমিনিয়াম ইত্যাদি ধাতু দ্বারাও জগ তৈরী করা হয়।
গোবিন্দ চন্দ্র দেব
শৈশব
জি.সি. দেব তদানীন্তন ব্রিটিশ ভারতের আসাম প্রদেশের পঞ্চখণ্ড পরগনার (বর্তমানে বাংলাদেশের সিলেটের বিয়ানীবাজার উপজেলা) গ্রাম লাউতাতে জন্মগ্রহণ করেছিলেন (১ ফেব্রুয়ারি, ১৯০৭)। তার পূর্বসূরিগণ ছিলেন উচ্চগোত্রীয় ব্রাহ্মণ যারা গুজরাত থেকে সিলেট এসেছিলেন। পিতার মৃত্যুর পর জি,সি দেব স্থানীয় মিশনারিদের তত্ত্বাবধানে বড় হন।
শিক্ষাজীবন
জি,সি দেব তার শৈশবেই মেধাবী ছাত্র হিসেবে পরিচিত ছিলেন। তিনি ১৯২৫ সালে বিয়ানীবাজার উচ্চ ইংরেজি বিদ্যালয় থেকে কৃতিত্বের সাথে প্রথম বিভাগে এন্ট্রাস পরীক্ষায় উত্তীর্ণ হন। কলকাতার রিপন কলেজ থেকে তিনি ১৯২৭ সালে উচ্চ মাধ্যমিক পরীক্ষায় উত্তীর্ণ হন। তিনি ১৯২৯ সালে সংস্কৃত কলেজ থেকে ব্যাচেলর অব আর্টস এবং ১৯৩১ সালে কলকাতা বিশ্ববিদ্যালয় থেকে দর্শনশাস্ত্রে মাস্টার্স সম্পন্ন করেন। জিসি দেব ১৯৪৪ সালে কলকাতা বিশ্ববিদ্যালয় থেকে তার পিএইচডি ডিগ্রি অর্জন করেন।
কর্মজীবন
ড.জি,সি দেব কোলকাতা রিপন কলেজের শিক্ষক হিসেবে তার কর্মজীবন শুরু করেন। দ্বিতীয় মহাযুদ্ধকালীন সময়ে রিপন কলেজ কলকাতা থেকে দিনাজপুর স্থানান্তরিত হলে তিনিও কর্মসূত্রে দিনাজপুর আসেন। কিন্তু যুদ্ধ শেষে রিপন কলেজ পুনরায় কোলকাতায় স্থানান্তরের সময় তিনি দিনাজপুরে থেকে যাবার সিদ্ধান্ত গ্রহণ করেন এবং সুরেন্দ্রনাথ কলেজের (বর্তমানে দিনাজপুর সরকারি কলেজ) প্রতিষ্ঠাতা অধ্যক্ষ হিসেব যোগদান করেন। পরবর্তীতে ১৯৫৩ সালের জুলাইয়ে তিনি ঢাকা বিশ্ববিদ্যালয়ের দর্শন বিভাগে শিক্ষক হিসেবে যোগদান করেন। তিনি পূর্বতন ঢাকা হলের (বর্তমান- শহীদুল্লাহ হল) হাউস টিউটর হিসেবে ১৯৫৭ সাল পর্যন্ত দায়িত্ব পালন করেন, পরবর্তীতে একই বছর তিনি জগন্নাথ হলের প্রভোস্টের দায়িত্ব পান। ড. দেব ১৯৬৩ সালে ঢাকা বিশ্ববিদ্যালয়ের দর্শন বিভাগের চেয়ারম্যানের দায়িত্বভার গ্রহণ করেন এবং ১৯৬৭ সালে প্রফেসর পদে পদোন্নতি লাভ করেন।
ষাটের দশকের শেষের দিকে ড. দেব পেনসেলভেনিয়ার wilkes-Barre কলেজে শিক্ষকতা করেন। স্বল্প সময়ের মধ্যেই তিনি সেখানে জনপ্রিয়তা অর্জন করেন এবং সেখানে তার গুণমুগ্ধরা তার মানবিক দর্শন প্রচারের লক্ষ্যে The Govinda Dev Foundation for World Brotherhood প্রতিষ্ঠা করে।
ড. দেব ১৯৬০ থেকে আমৃত্যু পাকিস্তান দর্শন সমিতির নির্বাচিত সম্পাদকের দায়িত্ব পালন করে গেছেন। এছাড়া ড. দেব তার জীবনঘনিষ্ঠ মানবিক দর্শন প্রচারের জন্য সমস্ত সম্পত্তি ঢাকা বিশ্ববিদ্যালয়কে দান করে গেছেন যা দ্বারা পরবর্তীতে ১৯৮০ সালে ঢাকা বিশ্ববিদ্যালয়ের দর্শন কেন্দ্র (ডিসিপিএস) প্রতিষ্ঠিত হয়।
প্রকাশনা
গোবিন্দ চন্দ্র দেবের মোট গ্রন্থ নয়টি, যার মধ্যে দুইটি বাংলায় এবং সাতটি ইংরেজিতে৷ জীবদ্দশায় প্রকাশিত বইগুলো হচ্ছে-
মৃত্যুর পরে প্রকাশিত বইগুলো হচ্ছে-
হত্যা
thumb ড. দেব এর পালিতা কন্যা রোকেয়া বেগম আর তার স্বামী তার বাসায় থাকতেন। ২৫শে মার্চ, ১৯৭১ তারিখে রাতে সারারাত ধরেই তার বাড়ির উপর গুলিবর্ষিত হয়েছে। ভোরের দিকে তিনি তার মেয়েকে বললেন: মা তুমি একটু চা কর। আমি ততক্ষণে ভগবানের একটু নাম করি। এ সময় দরজা ভেঙে পাকিস্তানি সেনারা ঘরে প্রবেশ করে। "কাঁহা মালাউন কাঁহা" বলে তারা প্রফেসর দেবকে খোঁজ করে। পালিতা কন্যা রোকেয়া বেগমের স্বামী গোবিন্দ চন্দ্র দেবকে বাঁচাতে এগিয়ে আসেন এবং সৈন্যদের মন গলানোর জন্য কলেমা পড়েন। কিন্তু এতে কাজ হয়নি। ড. দেব নিজেও দু'হাত ওপরে তুলে "গুড সেন্স গুড সেন্স" বলে তাদের নিবৃত্ত করতে চেয়েছেন। কিন্তু হাত কয়েক ব্যবধানে থেকে সেনাসদস্যরা ব্রাশ ফায়ার করে গোবিন্দ চন্দ্র দেব ও রোকেয়া বেগমের স্বামীকে হত্যা করে। রোকেয়া বেগম আকস্মিক আক্রমণ ও হত্যাকাণ্ডে অচেতন হয়ে পড়ায় বেঁচে যান। ২৬শে মার্চ বিকেলে জগন্নাথ হলের পশ্চিম পাশ (যেখানে তার লাশ ফেলে রাখা হয় ) ঘেঁষে উত্তর-দক্ষিণ বরাবর গর্ত খুঁড়ে মাটি চাপা দেয়া হয় হলের প্রভোস্ট ড. দেবসহ অন্যদের লাশ।
আন্তঃকশেরুকা চাকতি
আন্তঃকশেরুকা চাকতি মেরুদন্ডের সংশ্লিষ্ট কশেরুকার মধ্যে থাকে।এরা তন্তুময় তরুণাস্থি(fibrocartilaginous) সন্ধি গঠনের মাধ্যমে কশেরুকার মধ্যে সঞ্চালনে ভূমিকা রাখে,কশেরুকাগুলিকে একত্রে রাখে এবং ঝাঁকি প্রতিরোধ(shock absorber) করে।
গঠন
আন্তঃকশেরুকা চাকতি বহিঃস্থ অ্যানুলাস ফাইব্রোসাস এবং অন্তঃস্থ নিউক্লিয়াস পালপোসাস সহযোগে গঠিত।অ্যানুলাস ফাইব্রোসাস একটি তন্তুজ তরুণাস্থি।অ্যানুলার তন্তু চাপকে চাকতির চারদিকে সমানভাবে ছড়িয়ে দেয়।নিউক্লিয়াস ঝাঁকি প্রতিরোধক হিসেবে কাজ করে এবং দুটি কশেরুকাকে পৃথক রাখে।নিউক্লিয়াস পালপোসাসের স্থানচ্যুতি হলে হলে চাকতির নিকটবর্তী স্নায়ুতে চাপ প্রয়োগ করে ,যাকে স্থানচ্যুত চাকতি (Prolapsed Disc) বলে।সায়াটিক স্নায়ুর উপর চাপ দিলে সায়াটিকা নামক রোগের উদ্ভব হয়।
প্রতি জোড়া কশেরুকার মধ্যে একটি চাকতি থাকে,ব্যতিক্রম প্রথম গ্রীবাদেশীয় কশেরুকা-অ্যাটলাস।মানবদেহে ২৩ টি চাকতি আছে-৬টি গ্রীবায়,১২টি বক্ষে,৫টি কটিতে।
ক্ষয়ে যাওয়া
৪০ বছরের পূর্বে প্রায় ২৫% মানুষের চাকতিত ক্ষয় দেখা যায়।৪০ বছরের পরে ৬০% এর ও বেশি মানুষ MRI তে চাকতি ক্ষয়ের প্রমাণ পাওয়া যায়।
বয়স হবার এবং চাকতি ক্ষয়ের একটি প্রভাব হল নিউক্লিয়াস পালপোসাস শুকাতে শুরু করে এবং ম্যাট্রিক্সে প্রোটিওগ্লাইকেনের পরিমাণ কমতে থাকে।এভাবে ঝাঁকি প্রতিরোধের ক্ষমতা কমে যায়।এটি মানুষের উচ্চতা হ্রাসের জন্য আংশিক দায়ী।অ্যানুলাস ফাইব্রোসাস দূর্বল হয়ে পড়ে এবং ছিঁড়ে যাবার ঝুঁকি থাকে।
স্ক্রিন অ্যাক্টরস গিল্ড পুরস্কার (সেরা অভিনেতা - মিনি ধারাবাহিক বা টিভি চলচ্চিত্র)
স্ক্রিন অ্যাক্টরস গিল্ড পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) হল স্ক্রিন অ্যাক্টরস গিল্ড প্রদত্ত মিনি ধারাবাহিক বা টিভি চলচ্চিত্রে প্রধান অভিনেতা হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। রাউল হুলিয়া এই বিভাগে প্রথম পুরস্কার বিজয়ী, তিনি দ্য বার্নিং সিজন (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। সাম্প্রতিক বিজয়ী স্যাম রকওয়েল ফস/ভেরডন (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।
ফারাজ রব্বানি
ফারাজ রব্বানি হলেন একজন ইসলামি পণ্ডিত, অনলাইন ইসলামিক ইনস্টিটিউটে প্রশিক্ষক, উন্নয়নকারী ও ইসলামি শিক্ষার বইয়ের অনুবাদক ছিলেন।
অবদান
ফারাজ রব্বানি সিকারসগাইডেন্স (পূর্বে সিকারসহাব গ্লোবাল) এর প্রতিষ্ঠাতা, শিক্ষা পরিচালক এবং প্রশিক্ষক, যা একটি অনলাইন শিক্ষা প্রতিষ্ঠান, যা প্রশ্নোত্তর সেবা, অনলাইন কোর্স প্রদান করে থাকে। তিনি শেখ উপাধির ধারক। ২০১১-২০১৮ পর্যন্ত তিনি কানাডা র অন্টারিও র মিসিসাউগায় সিকারসহাব টরন্টোর নির্বাহী পরিচালক হিসাবে দায়িত্ব পালন করেন, যা ২০১৯ সালে সিকারসগাইডেন্স কানাডায় পুনরায় প্রতিষ্ঠিত হয়েছিল। এর আগে তিনি একটি সুন্নি অনলাইন ইসলামিক প্রতিষ্ঠানে একজন কেন্দ্রীয় ব্যক্তিত্ব ছিলেন এবং একটি প্রকাশনা অনুসারে "এক দশকেরও বেশি সময় ধরে পাশ্চাত্যে ইসলামি শিক্ষাদানের জন্য আধুনিক ওয়েব প্রযুক্তি এবং পরিষেবাগুলি গঠনমূলকভাবে ব্যবহার করার জন্য ক্রমাগত অগ্রবর্তী রয়েছেন।" তিনি শারীরিক, মানসিক এবং প্রচলিত বিষয়াদি সহ সমস্ত ধরনের গার্হস্থ্য সহিংসতা র বিরুদ্ধে ফতোয়া জারি করেছেন।
তিনি দ্য মুসলিম ৫০০-এর ২০১৭ সংস্করণে বিশ্বের ৫০০ জন প্রভাবশালী মুসলমানদের একজন হিসাবে তালিকাভুক্ত হয়েছেন।
অ্যাডিসন রে
অ্যাডিসন রে ইস্টার্লিং (জন্ম: ৬ অক্টোবর ২০০০) হলেন একজন আমেরিকান সামাজিক মিডিয়া ব্যক্তিত্ব এবং নৃত্যশিল্পী যিনি টিকটকে অ্যাডিসন রে নামে পরিচিত। ২০২০ সালের ২২শে জুন পর্যন্ত যার টিকিটকে ২ বিলিয়নেরও বেশি লাইক এবং ৪৬ মিলিয়ন অনুসারী রয়েছে। এর মাধ্যমে তিনি প্ল্যাটফর্মটিতে দ্বিতীয়-অনুসৃত ব্যক্তি হিসেবে স্থান লাভ করেছেন।
পেশা
ইস্টার্লিং ৬ বছর বয়সে নাচ শুরু করে সারা দেশে প্রতিযোগিতামূলক নাচে অংশ নেন। তিনি জুলাই ২০১৯ তারিখে টিকটকে যোগদান করেন এবং সমসাময়িক গানে নাচের ভিডিও আপলোড দেওয়া শুরু করেন। ২০১৯ সালের ডিসেম্বরে টিকটকের সহযোগী গ্রুপ দ্য হাইপ হাউজ প্রতিষ্ঠিত হলে তিনি শুরু থেকেই এর সাথে ছিলেন। ২০২০ সালের জানুয়ারিতে, ইস্টার্লিং এবং তার পিতা-মাতা প্রতিভা সংস্থা ডাব্লুএমই-এর সাথে একটি চুক্তি স্বাক্ষর করেন এবং মার্চে অস্ট্রেলীয় র‌্যাপার দ্য কিড লরোয় তার নামে একটি গান লিখেন।
ব্যক্তিগত জীবন
ইস্টার্লিং লুইজিয়ানার লাফেয়েটে বড় হয়েছেন। তার বাবা মন্টি লোপেজ এবং মা শেরি ইস্টার্লিং-এরও নিজস্ব টিকটক অ্যাকাউন্ট রয়েছে। ২০২০ সালের জুন পর্যন্ত তার মা শেরির ৭.৭ মিলিয়ন এবং পিতা মন্টির ২.৫ মিলিয়ন অনুসারী ছিল। তার দুই ছোট ভাই রয়েছে যাদেও নাম এনজো এবং লুকাস। ২০১৯ সালের ডিসেম্বরে টিকটক ব্যবহার করার জন্য লস অ্যাঞ্জেলেসে স্থানান্তরিত হওয়ার পূর্বে, তিনি কিছুকাল লুইজিয়ানা স্টেট বিশ্ববিদ্যালয়ে ক্রীড়া সম্প্রচার বিষয়ে পড়ালেখা করেন। ইস্টার্লিং মূলত একজন ক্রীড়া সম্প্রচারক হওয়ার পরিকল্পনা করেছিলেন।
বিসপন্থী
বিসপন্থী বা বিসা পন্থ হল একটি দিগম্বর জৈন সম্প্রদায়। অপর সম্প্রদায়টির নাম তেরাপন্থী। প্রথাগতভাবে, জৈনরা দুটি প্রধান সম্প্রদায়ে বিভক্ত। যথা, দিগম্বর ও শ্বেতাম্বর। এই দুই সম্প্রদায় আবার বিভিন্ন উপসম্প্রদায়ে বিভক্ত। দিগম্বর তেরাপন্থ সম্প্রদায় মোক্ষের ১৩টি পথ নির্দেশ করে। অন্যদিকে অন্যদিকে বিসপন্থীরা ২০টি পথ নির্দেশ করে থাকে।
বিংশ শতাব্দীর কয়েকজন বিশিষ্ট বিসপন্থী ধর্মগুরু হলেন আচার্য প্রথমাচার্য চারিত্র্য চক্রবর্তী শান্তিসাগর, আচার্য সুবলসাগর, আচার্য সন্মতিসাগর, আচার্য বিদ্যানন্দ, আচার্য বর্ধমানসাগর, আচার্য বিশুদসাগর ও আর্যিকা জ্ঞানমতী।
ডিম্পল কপাড়িয়া
ডিম্পল চুন্নিভাই কপাড়িয়া (डिम्पल कपाड़िया; জন্ম: ৮ জুন, ১৯৫৭) বিখ্যাত ভারতীয় চলচ্চিত্র অভিনেত্রী। ষোলো বছর বয়সে তার অভিনয়শিল্পে আত্মপ্রকাশ ঘটে। ১৯৭৩ সালে রাজ কাপুরের কিশোর-কিশোরীর আবেগঘন ববি চলচ্চিত্রে কেন্দ্রীয় ভূমিকায় অংশগ্রহণ করেছিলেন তিনি। একই বছর ভারতীয় অভিনেতা রাজেশ খান্নার সাথে পরিণয়সূত্রে আবদ্ধ হন কপাড়িয়া। এ দম্পতির টুইঙ্কল খান্না ও রিঙ্কি খান্না নাম্নী দুই কন্যা সন্তান রয়েছে। তারাও বলিউডের সাবেক অভিনেত্রী। তাদের মধ্যকার সম্পর্ক শিথিলতার কারণে উভয়ে পৃথকভাবে বসবাস করতে থাকেন। পরবর্তীতে ১৯৮৪ সালে পুনরায় চলচ্চিত্রাঙ্গনে ফিরে আসেন। এ সময়ে তিনি নাট্যধর্মী চলচ্চিত্র সাগর চলচ্চিত্রে অভিনয় করেন। ১৯৮৫ সালে মুক্তিপ্রাপ্ত সাগর ও ১৯৭৩ সালের ববি চলচ্চিত্রের জন্য শ্রেষ্ঠ অভিনেত্রী বিভাগে ফিল্মফেয়ার পুরস্কার লাভ করেন তিনি। ১৯৮০-এর দশকে হিন্দি চলচ্চিত্রে অন্যতম শীর্ষস্থানীয় অভিনেত্রী হিসেবে নিজেকে প্রতিষ্ঠিত করেন তিনি।
শৈশবকাল
গুজরাটি ব্যবসায়ী চুন্নিভাই কপাড়িয়া ও বেটি দম্পতির চার সন্তানের মধ্যে ডিম্পল জ্যেষ্ঠা ছিলেন। তার ছোট ভাই-বোনের মধ্যে সিম্পল কপাড়িয়া প্রয়াত অভিনেত্রী ছিলেন। তার রিম নাম্নী আরেক বোন ও মুন্না নামে এক ভাই রয়েছে। পরিবারটি মুম্বইয়ের সান্তা ক্রুজ এলাকায় বসবাস করতে ও তিনি সেন্ট জোসেফস কনভেন্ট হাই স্কুলে অধ্যয়ন করেন। পিতার অঢেল অর্থসম্পদ থাকায় তিনি নিজেকে ভিন্ন ধাঁচে গড়ে তুলেছেন।
ব্যক্তিগত জীবন
নভেম্বর, ১৯৭৩ সালে তার প্রথম চলচ্চিত্র ববি মুক্তি পাবার ছয়মাস পূর্বেই মার্চ, ১৯৭৩ সালে অভিনেতা রাজেশ খান্নার সাথে পরিণয়সূত্রে আবদ্ধ হন। ববি চলচ্চিত্রের অধিকাংশ দৃশ্যই তাদের বিয়ের পর নেয়া হয়েছিল। দুই কন্যা টুইঙ্কল ও রিঙ্কিকে লালন-পালনের উদ্দেশ্যে বারো বছর চলচ্চিত্র জগৎ থেকে দূরে সরে থাকেন। জানা যায় যে, বিবাহের পর তিনি অভিনয় করা থেকে অলিখিতভাবে নিষেধাজ্ঞার কবলে পড়েন। অবশ্য তিনি একবার বলেছিলেন যে, অভিনয়কে তিনি সর্বদাই গৌণ অবস্থায় রেখেছেন।
১৯৮২ সালের এপ্রিল মাসে খান্নার কাছ থেকে চলে আসেন। স্বামীগৃহ ত্যাগ করে দুই কন্যাকে নিয়ে বাবার বাড়ী চলে আসেন তিনি। দুই বছর পর অভিনয় জগতে পুনরায় ফিরে আসেন। ১৯৮৫ সালে ইন্ডিয়া টুডেকে দেওয়া এক স্বাক্ষাৎকারে তিনি বলেন যে, আমাদের গৃহে জীবন ও সুখ তখনি শেষ হয় যখন আমি ও রাজেশ বৈবাহিক সম্পর্কে আবদ্ধ হই। তিনি তার অসুখী দাম্পত্য জীবনের অভিজ্ঞতা সম্পর্কে মতবিনিময় করেন। দীর্ঘকালের নরক থেকে উদ্ধার পেয়েছেন। তবে, ২০১০ সালে প্রতিবেদক দিনেশ রাহেজা মন্তব্য করেন যে, রাজেশ ও ডিম্পলের মধ্যকার তিক্ততাপূর্ণ সম্পর্ক অনেকটা চোখে ধূলো দেয়ার মতো। তাদেরকে একত্রে পার্টিতে দেখা গেছে। ১৯৯০ সালে রাজেশ খান্নার নির্বাচনী প্রচারণায়ও অংশ নিয়েছেন। এছাড়াও খান্নার চলচ্চিত্র জয় শিব শঙ্কর চলচ্চিত্রে কাজ করেছেন তিনি। ফিল্মফেয়ার পুরস্কার বিতরণী অনুষ্ঠানে আবারো বিবাহ সম্পর্কে জানতে চাওয়া হলে তিনি জানান যে, আমি বর্তমান অবস্থায় সুখী। কেন আমি পুনরায় বিবাহবন্ধনে আবদ্ধ হবো একবারই যথেষ্ট হয়েছে।
তার কন্যারাও অভিনয় জগতে অংশ নিয়েছিলেন। প্রতিষ্ঠা লাভের পর তারা অবসর নেয়। জ্যেষ্ঠা কন্যা টুইঙ্কল খান্না বিশিষ্ট অভিনেতা অক্ষয় কুমারের সাথে পরিণয়সূত্রে আবদ্ধ হয়েছিলেন।
অভিষেক (১৯৭৩)
কপাড়িয়া একবার বলেছিলেন যে, শৈশবকাল থেকেই চলচ্চিত্রাভিনেত্রী হবার স্বপ্ন দেখতেন। তার ভাষায় তিনি চলচ্চিত্র পাগল ছিলেন। ১৩ বছর বয়সে রাজ কাপুরের নজর কাড়েন।
১৯৭৩ সালে আবেগঘন চলচ্চিত্র ববি'র মাধ্যমে তার চলচ্চিত্রে অভিষেক ঘটে। চলচ্চিত্রটি কাপুর তনয় ঋষি কাপুরের অভিষেক চলচ্চিত্র ছিল ও কেন্দ্রীয় চরিত্রের ছিল। অন্যদিকে কপাড়িয়া ববি ব্রাগাঞ্জা নাম ভূমিকায় ছিলেন, যে গোয়ার মধ্যবিত্ত খ্রিস্টান বালিকা ছিল। কাহিনীতে সম্পদশালী ব্যবসায়ী পরিবারের সন্তান রাজের সাথে ভালোবাসায় জড়িয়ে পড়ে। কিন্তু এ যুগল তাদের পরিবার সম্পর্ক মেনে নেয়নি। ববি ব্যাপক আলোড়ন সৃষ্টি করে ও সফলতা পায়। কাপাডিয়াও তার অভিনয়শৈলীতে মনোযোগ কাড়েন। ফলশ্রুতিতে অভিমান চলচ্চিত্রের নায়িকা জয়া ভাদুরীর সাথে যৌথভাবে ফিল্মফেয়ার শ্রেষ্ঠ অভিনেত্রী পুরস্কার লাভ করেন। পরবর্তী বছরগুলোয় কপাড়িয়া তার চলচ্চিত্রে সফলতা লাভে রাজ কাপুরের কৃতিত্বকে তুলে ধরেন। তার ভাষ্য অনুযায়ী, আজ আমার পূর্ণাঙ্গ অভিনেত্রী হবার পেছনে রাজ কাপুর রয়েছেন। ঐ চলচ্চিত্রে বেশ কয়েকবার তার কণ্ঠে একটি বাক্য 'মুজসে দোস্তি করোগে' বেশ জনপ্রিয়তা লাভ করে। ২০০৮ সালে রেডিফ.কম চলচ্চিত্রে তার অবদানকে হিন্দি চলচ্চিত্রের ইতিহাসে সর্বকালের চতুর্থ সেরা অভিষেক লাভকারী অভিনেত্রীরূপে চিত্রিত করে। চলচ্চিত্রটির সফলতা লাভের পর কপাড়িয়ার আধুনিক চুলের ধরন, ব্লাউজ ভারতের ঐ সময়কার তরুণীদের ফ্যাশনে ব্যাপক প্রভাব ফেলে ও পোল্কা ছিটের পোশাকগুলো ববি প্রিন্ট নামে আখ্যায়িত হয়।
অভিনয়ে প্রত্যাবর্তন
শুরুতে তিনি জাতীয় যৌনতার প্রতীক হিসেবে চিত্রিত হয়েছিলেন। পরবর্তীকালে এ জাতীয় অভিনয় থেকে দূরে সরে এসে বহুমূখী অভিনয়ের দিকে ধাবিত হন। কাশ, দৃষ্টি, লেকিন, রুদালী'র ন্যায় চলচ্চিত্রে অভিনয় করে সুনাম কুড়ান। তন্মধ্যে, ১৯৯৩ সালে মুক্তিপ্রাপ্ত রুদালী'র জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার ও শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার পান তিনি। এরপর তিনি গরদিশ, প্রহার: দ্য ফাইনাল অ্যাটাক ও ক্রান্তিবীর চলচ্চিত্রে পার্শ্ব ভূমিকায় অবতীর্ণ হন। তন্মধ্যে ১৯৯৪ সালে মুক্তিপ্রাপ্ত ক্রান্তিবীরের জন্য শ্রেষ্ঠ পার্শ্ব অভিনেত্রী বিভাগে তার চতুর্থ ফিল্মফেয়ার পুরস্কার লাভ করেন। তবে ১৯৯০-এর দশক থেকে ২০০০-এর দশক পর্যন্ত অনিয়মিতভাবে অংশ নিয়েছেন তিনি।
মূল্যায়ন
চলচ্চিত্র জগতে প্রত্যাবর্তনের পর থেকে তাকে তার ববি চলচ্চিত্রের দিনগুলোর সাথে ধারাবাহিকভাবে তুলনা করা হচ্ছিল। দ্য সিনেমাটিক ইমেজিন্যাশন গ্রন্থের লেখক জ্যোতিকা বির্দির মতে, কপাড়িয়ার বিয়োগাত্মক ঘটনা অন্য যেকোনো হিন্দি মহিলা তারকাদের তুলনায় ভিন্নধাঁচের। তিনি তার প্রত্যেক অসফলতাকে সফলতার দিকে টেনে আনতে সচেষ্ট ছিলেন। এইতবার, কাশ ও দৃষ্টি চলচ্চিত্রে তিনি তার চরিত্র ভূমিকায় নিজস্ব অভিজ্ঞতাকে সূচারূরূপে তুলে ধরেছেন।
অর্চনা মহন্ত
অৰ্চনা মহন্ত (১৮ মাৰ্চ, ১৯৪৯ - ২৭ আগস্ট, ২০২০) একজন ভারতীয় একক কণ্ঠশিল্পী। তিনি অসমীয়া ভাষার আধুনিক গান, ভক্তিমূলক গান এবং বিহুগানে কণ্ঠদান করেছেন। বেশ কয়েকটি অসমীয়া চলচ্চিত্রেও তিনি কণ্ঠ দিয়েছিলেন। শাস্ত্ৰীয় সংগীত ও লোকসংগীতের পদ্ধতিগত শিক্ষাগ্ৰহণ করা অৰ্চনা মহন্ত আকাশবাণীর বিশিষ্ট একক গায়িকা ছিলেন। অষ্টম শ্ৰেণীতে পড়ার সময় মাটির স্বৰ্গ নামের একটি চলচ্চিত্রে অভিনয় করার মাধ্যমে তিনি অভিনেত্ৰী হিসাবেও আত্মপ্রকাশ করেছিলেন। তারপর একাধিক নাটকে অভিনয় করেছিলেন। উল্লেখ্য যে অৰ্চনা মহন্ত ও তার স্বামী বিহুসম্ৰাট খগেন মহন্তের জুটি অসমীয়া সংগীতজগতে একটি বহুল সমাদৃত জুটি হিসেবে খ্যাত। তারা একেসঙ্গে মঞ্চপরিবেশনের মাধ্যমে শ্ৰোতা-দৰ্শকের মাঝে জনপ্ৰিয়তা অৰ্জন করেছিলেন।
শৈশব ও সংগীতজীবন
অৰ্চনা মহন্ত ১৯৪৯ সালের ১৮ মাৰ্চে গুয়াহাটির মহেন্দ্ৰ মোহন চৌধুরী হাসপাতালে জন্মগ্ৰহণ করেছিলেন। তার পিতার নাম মাধব দাস এবং মাতার নাম লাবণ্য দাস। প্রকৃত নিবাস বরপেটাতে হলেও সপরিবারে গুয়াহাটিতেই ছিলেন তারা। অৰ্চনা মহন্তর পিতা-মাতাও সংগীতের প্ৰতি অনুরাগী ছিলেন। বিশেষ করে মা লাবণ্য দাসই তার মনে সংগীতের প্ৰতি আকৰ্ষণ জুগিয়ে তুলিছিলেন।
ব্যক্তিগত জীবন
১৯৭৩ সালে বিহু সম্ৰাট বলে পরিচিত খগেন মহন্তের সঙ্গে অৰ্চনা মহন্তের বিবাহ সম্পন্ন হয়। তাদের পুত্ৰ অঙ্গরাগ মহন্তও (পাপন) একজন প্ৰতিষ্ঠিত কণ্ঠশিল্পী। ২০১৪ সালের অৰ্চনা মহন্তের স্বামী খগেন মহন্তের দেহাবসান ঘটে।
গাছ পিঁঁয়াজ
গাছ পিঁয়াজ, টপসেটিং পিঁয়াজ, ওয়াকিং পিঁয়াজ, বা মিসরীয় পিঁয়াজ, যার বৈজ্ঞানিক নাম অ্যালিয়াম × প্রলিফেরাম, সাধারণ পিঁয়াজের অনুরূপ, কিন্তু স্বাভাবিক পিঁয়াজের ফুলের জায়গায় এতে গুচ্ছ আকারে পিঁয়াজ থাকে। বংশাণুক্রম প্রমাণে অকাট্যভাবে দেখা যায় যে, এগুলি অ্যালিয়াম ফিস্টুলোসাম এবং সাধারণ পিয়াঁজের সংকর।
সম্রাট: দ্য কিং ইজ হিয়ার
সম্রাট: দ্য কিং ইজ হিয়ার হচ্ছে ২০১৬ সালে মুক্তিপ্রাপ্ত বাংলাদেশী মারপিট অপরাধধর্মী থ্রিলার চলচ্চিত্র। চলচ্চিত্রটি পরিচালনা করেছেন মুহাম্মদ মোস্তফা কামাল রাজ পরিচালিত এবং অর্কি প্রোডাকশন ও সিনেমাওয়ালার সহযোগিতায় টাইগার মিডিয়া লিমিটেডের ব্যানারে প্রযোজনা করেছেন জাহিদ হাসান অভি। এতে কেন্দ্রীয় চরিত্রে অভিনয় করেছেন শাকিব খান, অপু বিশ্বাস, ইন্দ্রনীল সেনগুপ্ত এবং মিশা সওদাগর। ২০১৫ সালের আগস্ট মাসে চলচ্চিত্রটির প্রথম টিজার এবং ২০১৬ সালের ২ জুন এটির অফিসিয়াল ট্রেলার ইউটিউবে মুক্তি পায়। চলচ্চিত্রে দু'জন কুখ্যাত আন্ডারওয়ার্ল্ড মাফিয়া ডনের পতনের বিবরণ দেওয়া হয়েছে। এটি ২০১৬ সালের ৭ জুলাই বাংলাদেশে মুক্তি পায়।
প্রযোজনা
সম্রাট: দ্য কিং ইজ হিয়ার চলচ্চিত্রের চিত্রগ্রহণ শুরু হয় ২০১৫ সালের ১ জুলাই ঢাকার বিএফডিসিতে, যেখানে শিল্প নির্দেশক সামুরাই মারুফ ও নৃত্য পরিচালক শিবরাম শর্মা দ্বারা নির্মিত সেট আপে শাকিব খান ও অপু বিশ্বাস চলচ্চিত্রের শিরোনাম সংগীতের অভিনয় করেন। এরপরে দলটি আফতাব নগর ও উত্তরায় ১৪ দিনের জন্য বেস স্থাপন করেছিল, মিশা সওদাগর, ভারতীয় খল অভিনেতা ইন্দ্রনীল সেনগুপ্ত ও অতিরিক্ত অনেকে সহ প্রযুক্তিবিদরা সেখানে সমবেত হয়েছিল।
দ্বিতীয় তফসিলটি ২০১৫ সালের ১৪ আগস্ট ঢাকার কোক স্টুডিওতে অব্যাহত ছিল, যেখানে ইন্দ্রনীল সেনগুপ্ত এবং অপু বিশ্বাসের একটি প্রণয়ধর্মী গানের শুটিং হয়েছিল, এরপরে শোনা যায় যে ছবিটি শতভাগ সম্পূর্ণ হয়েছিলো। ডিসেম্বর ২০১৫ এর মধ্যে এই ছবির শুটিং শেষ হয় এবং ডিসেম্বর থেকে পোস্ট প্রযোজনা শুরু হয়েছিল বলে জানা যায়।
শ্রীমুখী
শ্রীমুখী (জন্ম: ১০ মে, ১৯৯৩) একজন ভারতীয় টেলিভিশন অভিনেত্রী, যিনি ধারাবাহিক আধূরস-এ ভূমিকা'র জন্য পরিচিত। তিনি ২০১২ সালের জুলাই ছবিতে সহ-অভিনেত্রী হিসাবে তার কর্মজীবন শুরু করেছিলেন। তিনি প্রেমা ইশক কধল চলচ্চিত্রের মাধ্যমে মূখ্য অভিনেত্রী হিসাবে আত্মপ্রকাশ করেছিলেন।
কর্মজীবন
চলচ্চিত্রে অভিষেকের আগে শ্রীমুখী টেলিভিশন অনুষ্ঠান আধূরস এবং প্রতিযোগিতামূলক সঙ্গীতানুষ্ঠান সুপার সিঙ্গার ৯ আয়োজনে উপস্থাপনার ভূমিকা পালন করে তার কর্মজীবন শুরু করেছিলন। শ্রীমুখী জুলাই ছবিতে রাজি চরিত্রে অভিনয়ের মাধ্যমে চলচ্চিত্রে আত্মপ্রকাশ করেছিলেন, যেখানে তিনি আল্লু অর্জুনের বোনের ভূমিকা পালন করেছিলেন। পবন সাদিনীেনি পরিচালিত প্রেমা ইশক কাধাল চলচ্চিত্রটির মাধ্যমে তিনি মূখ্য ভূমিকায় প্রথম আত্মপ্রকাশ করেছিলেন। পরের বছর তিনি লাইফ ইজ বিউটিফুল-এ ছোট একটি বিশেষ চরিত্রে অভিনয় করেছিলেন এবং ধনলক্ষ্মী তালুপু তাদিথে এবং সাবিত্রী-তে মূখ্য ভূমিকায় অভিনয় করেছিলেন। এছাড়া এট্টুথিকুম মাধায়নাই ছবিটি দিয়ে তিনি তামিল চলচ্চিত্রেও অভিষেক করেন।  শ্রীমুখী কন্নড় চলচ্চিত্রেও অভিষেক করেছিলান চন্দ্রিকা-তে অভিনয় করে, যেটি একটি দ্বি-ভাষী চলচ্চিত্র ছিল।
হেইআন যুগ
হেইআন যুগ (平安時代) হল জাপানের ইতিহাসের ধ্রুপদী পর্যায়ের শেষ যুগ। ৭৯৪ থেকে ১১৮৫ খ্রিষ্টাব্দ পর্যন্ত ছিল এই যুগের বিস্তৃতি। সমসাময়িক রাজধানী শহর হেইআন-কিও তথা বর্তমান কিয়োতোর নামানুসারে এই যুগের নামকরণ হয়েছে। এই সময়ে জাপানে বৌদ্ধধর্ম, তাও ধর্ম এবং অন্যান্য চীনা প্রভাব ছিল সর্বাধিক। হেইআন যুগে সম্রাটের প্রতিপত্তি ছিল প্রবল; এবং বিভিন্ন প্রকার শিল্প, বিশেষত কাব্য ও গদ্যসাহিত্যের ক্ষেত্রে জাপানে উল্লেখযোগ্য সৃষ্টি হয়। অবশ্য আপাতদৃষ্টিতে এই সময়ে সম্রাটের ক্ষমতা চূড়ান্ত বলে প্রতিপন্ন হলেও আসল ক্ষমতা ছিল অন্যতম প্রভাবশালী অভিজাত পরিবার ফুজিওয়ারা গোষ্ঠীর কুক্ষিগত। এই গোষ্ঠীর একাধিক সদস্য রাজপরিবারের সাথে বৈবাহিক সম্পর্কেও আবদ্ধ হয়েছিলেন। সমসাময়িক জাপানের একাধিক সম্রাজ্ঞী ফুজিওয়ারা বংশজাত ছিলেন। জাপানি ভাষায় হেইআন (平安) কথার অর্থ "শান্তি"।
বহিঃসংযোগ
<hr noshade size="4" width="100%"/> < নারা যুগ | জাপানের ইতিহাস | কামাকুরা যুগ >
চর রুহিতা ইউনিয়ন
আয়তন
চররুহিতা ইউনিয়ন লক্ষ্মীপুর জেলার সদর উপজেলাধীন অর্থাৎ লক্ষ্মীপুরের দক্ষিনাঞ্চলে  অবস্থিত। লক্ষ্মীপুর সদর উপজেলার এই দক্ষিনাঞ্চল মুক্তিযুদ্ধের চারণ ভূমি হিসেবে ও বেশ পরিচিতি রয়েছে। এই ইউুনয়নটি একটি ঐতিহ্যবাহী ইউনিয়ন যার আয়তন ২৮.৫৫ বর্গ কিলোমিটার এবং এই ইউনিয়নের জনসংখ্যা প্রায় ৬২,১১৭ হাজার, এই ইউনিয়নে রয়েছে ৪৪ কি.মি. রাস্তা যার অধিকাংশই কাচা রাস্তা।চররুহিতা ইউনিয়নে ৬ টি গ্রাম এবং এটি ৯ ওয়ার্ডে বিভক্ত।। ইউনিয়নের ৬টি গ্রামের মধ্যে চররুহিতা গ্রামটি অন্য সব গ্রামের চাইতে বড় বিধায় এর নামকরন করা হয়েছে চররুহিতা ইউনিয়ন
অবস্থান ও সীমানা
লক্ষ্মীপুর সদর উপজেলার পশ্চিমাংশে চর রুহিতা ইউনিয়নের অবস্থান। এ ইউনিয়নের উত্তরে দালাল বাজার ইউনিয়ন, পূর্বে লক্ষ্মীপুর পৌরসভা ও শাকচর ইউনিয়ন, দক্ষিণে শাকচর ইউনিয়ন ও চর রমণীমোহন ইউনিয়ন এবং পশ্চিমে রায়পুর উপজেলার দক্ষিণ চর বংশী ইউনিয়ন ও চর মোহনা ইউনিয়ন অবস্থিত।দক্ষিনে চর রমনী মোহনা ইউনিয়ন, দক্ষিন পশ্চিমে দক্ষিন চরবংশী ইউনিয়ন, পশ্চিমে চাঁদপুর মেঘনা নদী, উত্তরে রামগঞ্জ উপজেলা, উত্তর পূর্ব দিকে দালাল বাজা্র ইউনিয়ন ও রায়পুর  উপজেলা পূর্বদিকে লক্ষ্মীপুর জেলা। ইউনিয়নের চার পাশে বেড়ী বাধ।
প্রশাসনিক কাঠামো
চর রুহিতা ইউনিয়ন লক্ষ্মীপুর সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
হাট-বাজার
চর রুহিতা ইউনিয়নের প্রধান বাজার রসুলগঞ্জ বাজার। এছাড়া কাঞ্চনি বাজার নামে আরও একটি বড় বাজার আছে। তাছাড়া বটতলী,নবীগঞ্জ নামে দুটি ছোট বাজার আছে। জনতা বাজার, ইছা হাজীর তেমুহনী,রাণীর হাট,সাদ্দার পোল,হুলির রাস্তা নামে চারটি অনিয়মিত বাজার আছে।
উল্লেখযোগ্য ব্যক্তি
সুলতান আহমূ মাষ্টার, এভঃ নূর উদ্দিন চৌধুরী নয়ন এম পি,সাবেক জেলা শিক্ষা অফিসার ছাদেক আহমদ মাষ্টার বীর মুক্তিযাদ্ধা তাজু পাটোয়ারী জেলা জামায়াতের আমির রুহুল আমিন  মাষ্টার, বীর মুক্তিষোদ্ধা আবু খায়ের প্রমূখ।
হিমাংশু রায়
হিমাংশু রায় (১৮৯২ – ১৬ মে ১৯৪০) ভারতবর্ষের চলচ্চিত্রের প্রবর্তনকারীদের একজন। ১৯৩৪ সালে বোম্বে টকিজের প্রতিষ্ঠার সাথে তিনি জড়িত ছিলেন। তিনি গডেস (১৯২২), দ্য লাইট অব এশিয়া (১৯২৫), সিরাজ (১৯২৬), কর্ম (১৯৩৩) ছবির মত বিখ্যাত সৃষ্টিকর্মের সাথে জড়িত।
ব্যক্তিগত জীবন
হিমাংশুর বাবা হেমেন্দ্রকুমার রায় বিহার ও ওড়িশার রাজাদের এস্টেটের ম্যানেজার ছিলেন। হিমাংশু পড়তেন শান্তিনিকেতনে। বিশ্বযুদ্ধের সময়ে বিলেত গিয়ে আইন পড়তে ঢোকেন।
জার্মান নাট্য জগতে মিউনিখের ডয়েশ থিয়েটারের অভিনেত্রী, মেরি হাইনলিন ছিলেন হিমাংশুর প্রথম স্ত্রী। ১৯২৪-এই মেরিকে বিয়ে করেন হিমাংশু। বিয়েটা অবশ্য গোপন ছিল। ওঁদের একটি কন্যাসন্তান , হিমাংশু তার নাম রেখেছিলেন নীলিমা। কিন্তু দীর্ঘস্থায়ী হয়নি সে বিয়ে। নীলিমা বিয়ের পরে অস্ট্রেলিয়া আসেন। সেখানে তার তিন সন্তান : পিটার ডাইটজ়, ওয়াল্টার ডাইটজ় আর পল ডাইটজ়।
পরবর্তীতে হিমাংশু জড়িয়ে পড়লেন দেবিকা রাণীর সঙ্গে ।
হিমাংশুর বোনপো আর দেবিকার অন্যতম নায়ক ছিলেন অশোক কুমার।
অভিনয়ে অভিষেক
হিমাংশুর জীবন যাঁকে বাদ দিয়ে পড়া যায় না, তিনি নিরঞ্জন পাল (১৮৮৯-১৯৫৯)। জাতীয়তাবাদী নেতা বিপিনচন্দ্র পাল-এর পুত্র।
সালটা ১৯২০। লন্ডনে এসেছেন ওয়েস্ট এন্ড-এর বিখ্যাত পরিচালক গাই ব্র্যাগডন। নিরঞ্জনের ‘দ্য গডেস’ নাটক পড়ে ব্র্যাগডন মুগ্ধ। নাটকটা করতে আগ্রহী তিনি। অভিনয়টা ভারতীয়দের দিয়েই করাতে পারলে ভাল হয়। এই নাটকেই নায়কের ভূমিকায় আত্মপ্রকাশ করলেন হিমাংশু । নিরঞ্জনের জীবনে হিমাংশু এবং হিমাংশুর জীবনে নিরঞ্জন এর পর থেকে প্রায় নিয়তিনির্দিষ্টের মতো একে অপরের পরিপূরকের ভূমিকা পালন করে চললেন।
বম্বে টকিজ(১৯৩৩-১৯৫৪)
ভারতে এসে হিমাংশু-দেবিকা গড়ে তুললেন তাঁদের বিখ্যাত ‘বম্বে টকিজ’ (১৯৩৩-১৯৫৪)। হিমাংশুর ডাকে নিরঞ্জনও এসে যোগ দিলেন, আর আবিষ্কার করলেন এই ক’বছরে হিমাংশু অনেক পাল্টে গিয়েছেন। হিমাংশু এখন দিবারাত্র তাঁর ধ্যানজ্ঞান, বম্বে টকিজকে কী করে একটা সম্মাননীয় প্রতিষ্ঠান হিসেবে দাঁড় করানো যায়। হিমাংশু ক্রমশ থিতু হচ্ছেন, আর এ বার পাপড়ি মেলছেন দেবিকা! চারদিকে তাঁর মুগ্ধ ভক্তের দল। নায়কের ভূমিকায় ‘অশোক কুমার’ নাম দিয়ে আনা হল কুমুদলাল গঙ্গোপাধ্যায়কে। পরের ছবি ‘অচ্ছুত কন্যা’ (১৯৩৬) থেকেই তাঁদের জুটি সুপারহিট!
বক্স অফিসে একের পর এক ঢেউ তোলা বম্বে টকিজের পুরো পর্বটাই অত্যন্ত ঘটনাবহুল। যেমন, ১৯৩৭-এ নিরঞ্জন সরে যাওয়ায় সে জায়গায় শরদিন্দু বন্দ্যোপাধ্যায়র যোগদান। ১৯৪০-এ হিমাংশুর মৃত্যু। দেবিকার সর্বময় কর্তৃত্ব প্রতিষ্ঠা। শিশুশিল্পী ‘বেবি মুমতাজ’ নামে মধুবালার আত্মপ্রকাশ (১৯৪২)। বম্বে টকিজ ছেড়ে বেরিয়ে শশধর মুখোপাধ্যায়দের ‘ফিল্মিস্তান’ (১৯৪৩) গড়া। দেবিকার ছত্রচ্ছায়ায় নায়ক হিসেবে দিলীপ কুমার আত্মপ্রকাশ (১৯৪৪) এবং এর পরেই ১৯৪৫-এ চিত্রশিল্পী রোয়েরিখকে বিয়ে করে দেবিকার প্রস্থান।
দেবিকা-রোয়েরিখের কোনও সন্তান হয়নি। তাঁদের বিপুল সম্পত্তির মীমাংসাও হয়নি! শুধু বম্বে টকিজের কাগজপত্রগুলো দেবিকা নিজেই নিউ ইয়র্কে পাঠিয়ে রেখেছিলেন। হিমাংশুর নাতি হিসেবে সেগুলোই পিটারের কাছে গিয়ে ‘ডাইটজ় ফ্যামিলি আর্কাইভ’-এর রূপ নিয়েছে।
কাগোশিমা প্রশাসনিক অঞ্চল
কাগোশিমা প্রশাসনিক অঞ্চল (鹿児島県? কাগোশিমা কেন্‌) হল জাপানের কিউশু দ্বীপে অবস্থিত একটি প্রশাসনিক অঞ্চল। এর রাজধানী কাগোশিমা নগর।
ইতিহাস
কাগোশিমার বিভিন্ন অঞ্চল থেকে জোমোন যুগের বসতির চিহ্ন উদ্ধার করা হয়েছে। ১৯৯৭ খ্রিঃ উয়েনোহারা অঞ্চলে একটি ৯,৫০০ বছরের পুরোনো বসবাসের চিহ্নযুক্ত গুহা পাওয়া গিয়েছিল।
ঐতিহাসিকভাবে কাগোশিমা অঞ্চলটি অষ্টম শতাব্দী থেকে ওওসুমি ও সাৎসুমা প্রদেশ এবং রিউকিউ দ্বীপপুঞ্জের উত্তরাংশে বিভক্ত ছিল।
কিউশু দ্বীপের দক্ষিণ প্রান্তে অবস্থানের ফলে নিকটবর্তী বিভিন্ন দেশের সঙ্গে জাপানের বাণিজ্য চালাতে কাগোশিমা অঞ্চল বরাবর গুরুত্বপূর্ণ ভূমিকা পালন করে এসেছে। ১৫৪৩ খ্রিঃ চীনা জাহাজে প্রত্যাবর্তনরত পথ হারানো পোর্তুগীজ নাবিকরা কাগোশিমায় প্রথম আধুনিক আগ্নেয়াস্ত্র নিয়ে আসে। জেসুইট পাদ্রী সন্ত ফ্রান্সিস জেভিয়ার কাগোশিমা তথা জাপানে প্রথম খ্রিষ্টধর্ম প্রচার করেন।
মেইজি পুনর্গঠনের সময় এখানকার বিশিষ্ট ব্যক্তি সাইগো তাকামোরি গুরুত্বপূর্ণ ভূমিকা পালন করেন। জাপানের বিংশ শতাব্দীর যুদ্ধসমূহে এই অঞ্চলটি গুরুত্বপূর্ণ নৌঘাঁটি ছিল।
ভূগোল
কাগোশিমা প্রশাসনিক অঞ্চল কিউশু দ্বীপের দক্ষিণ প্রান্তে অবস্থিত। ওওসুমি উপদ্বীপ ও সাৎসুমা উপদ্বীপ এর দুটি প্রধান ভূভাগ। এর পশ্চিমে পূর্ব চীন সাগর, দক্ষিণে ওকিনাওয়া প্রশাসনিক অঞ্চল, পূর্বে মিয়াযাকি ও উত্তরে কুমামোতো প্রশাসনিক অঞ্চল অবস্থান করছে। ২৮ টি দ্বীপ সমেত এর অতি ভগ্ন উপকূলভাগের মোট দৈর্ঘ্য ২,৬৩২ কিমি। সাৎসুমা ও ওওসুমি উপদ্বীপের মাঝে রয়েছে কাগোশিমা উপসাগর।
সমগ্র প্রশাসনিক অঞ্চলটিতে অনেকগুলি সক্রিয় ও সুপ্ত আগ্নেয়গিরি আছে। এদের মধ্যে মুখ্য হল সাকুরাজিমা, যা কাগোশিমা নগরের দক্ষিণে কাগোশিমা উপসাগরের মাঝখানে দণ্ডায়মান। প্রায় দৈনিক ক্ষুদ্র ক্ষুদ্র বিস্ফোরণ ও একটি নিরবচ্ছিন্ন ধোঁয়ার রেখা এর জ্বালামুখ থেকে নিঃসৃত হয়। ১৯১৪ খ্রিঃ এই পর্বত শেষ বারের মত বড় মাপের অগ্ন্যুৎপাত ঘটিয়েছিল। এই অগ্ন্যুৎপাতের ফলে নিঃসৃত লাভা জমাট বেঁধেই আজ এটি কাগোশিমার মূল ভূখণ্ডের সাথে জুড়ে গেছে।
২০০৮ এর ৩১শে মার্চের হিসেব অনুযায়ী কাগোশিমা প্রশাসনিক অঞ্চলের মোট ভূমির ৯ শতাংশ সংরক্ষিত বনাঞ্চল। এর মধ্যে আছে কিরিশিমা-য়াকু ও উন্‌যেন-আমাকুসা জাতীয় উদ্যান; আমামি গুন্তোও ও নিচিনান কাইগান উপ-জাতীয় উদ্যান এবং নয়টি প্রশাসনিক আঞ্চলিক উদ্যান।
অর্থনীতি
কাগোশিমা ঐতিহাসিকভাবে কৃষিনির্ভর হলেও বর্তমানে কাগোশিমা নগর সন্নিহিত অঞ্চলে শিল্পের ব্যাপক বিকাশ হয়েছে। পূর্বতন ওওসুমি প্রদেশের অংশটি অপেক্ষাকৃত অনুন্নত ও এখানে জনসংখ্যা হ্রাসমান। প্রশাসনিক অঞ্চলটির কৃষিজ পণ্যের মধ্যে আছে সবুজ চা, মিষ্টি আলু, মুলো, পোঙ্গী চাল ও উনাগি ঈল মাছ। অন্যদিকে জাপান মহাকাশ গবেষণা সংস্থার অনেকগুলি গবেষণাগার ও উৎক্ষেপণ কেন্দ্রও এখানে অবস্থিত। এগুলির মধ্যে তানেগাশিমার উৎক্ষেপণ কেন্দ্র ও উচিনোউরা মহাকাশ কেন্দ্রটি মুখ্য।
হন্ডুরাস
হন্ডুরাস (স্পেনীয় ভাষায় Honduras ওন্দুরাস্‌) মধ্য আমেরিকার একটি প্রজাতান্ত্রিক রাষ্ট্র। হন্ডুরাস প্রজাতন্ত্রের পশ্চিমে গুয়াতেমালা, দক্ষিণ-পশ্চিমে এল সালভাদোর, দক্ষিণ-পূর্বে নিকারাগুয়া, দক্ষিণে ফনসেকা উপসাগরে প্রশান্ত মহাসাগর এবং উত্তরে হন্ডুরাস উপসাগরের সীমানা রয়েছে, ক্যারিবিয়ান সাগরের খাঁড়ি। এর রাজধানীর নাম তেগুসিগালপা।
ইতিহাস
মধ্য আমেরিকার একটি দেশ এটি ।ইতিপূর্বে এটিকে স্প্যানিশ হন্ডুরাস বলা হতো ।কারণ ,ব্রিটিশ হন্ডুরাস নামের আরেকটি দেশ ছিলো ।সেটি এখন বেলিজের একটি অংশ। স্পেনের কাছ থেকে ১৮২১ সালে এই ছোট্ট দেশটি স্বাধীনতা লাভ করে ।
প্রাচীন যুগে দেশটি Mesoamerican cultural area এর অংশ ছিলো। এরপর ,মধ্য আমেরিকাতে মায়া জাতির আধিপত্য তৈরি হয়। মায়ানরা হন্ডুরাসের পশ্চিম অংশে বাস করতো । তারা 'চরতি' নামে পরিচিত ছিলো। ১৫০২ সালে প্রথম ইউরোপীয় হিসেবে কলম্বাস হন্ডুরাসে আসেন। পরবর্তীতে ,Hernan Cortes এর নেতৃত্বে ১৫২৪ স্পানিশরা হন্ডুরাস দখল শুরু করে। পরবর্তী তিনশ শতাব্দী স্পানিশরাই তাদের শাসন করে। ১৮২১ সালে দেশটি স্বাধীন হবার পর United Provinces of Central America এ যোগ দেয় । ১৮৩৮ এ তারা এখান থেকে বের হয়ে সম্পূর্ণ স্বাধীন রাস্ট্র হিসেবে আত্মপ্রকাশ করে। ১৮৮০ সালে Comayagua থেকে তেগুচিগালাপায় হন্ডুরাসের রাজধানী স্হানান্তর করা হয়। স্বাধীনতার পর এদেশে ৩০০ এর মতো বিদ্রোহ হয় এবং ফলাফল হিসেবে বেশ কয়েকবার ক্ষমতায় পরিবর্তন আসে। ১৮৮৮ সালে এদেশে প্রথম রেলপথ নির্মিত হয়। ১৯ শতকের শেষ দিকে এদেশে আমেরিকানরা আসে। তারা ফল ভিত্তিক বিশেষত কলা ভিত্তিক শিল্প গড়ে তোলে। ২য় বিশ্বযুদ্ধে পার্লহারবারে আক্রমণের পর হন্ডুরাস যুক্তরাষ্ট্রের পক্ষে যোগ দেয়। ১৯৬৯ সালে হন্ডুরাসের সাথে এলসালভেদরের যুদ্ধ হয় ফুটবল খেলাকে কেন্দ্র করে যা ফুটবল ওয়ার নামে পরিচিত। ৮০ এর দশকে এদেশ জাতিসংঘ শান্তি রক্ষা মিশনে সর্বোচ্চ সেনা পাঠানোর গৌরব অর্জন করে। ১৯৯৮ সালে দেশটির ৭০% অবকাঠামো হারিকেন মিচের আঘাতে ধ্বংস হয়ে যায়। একুশ শতকের প্রথম থেকেই দেশটি দূর্যোগের দেশ হিসেবে পরিচিত হয়।
রাজনীতি
হন্ডুরাসে ৫ টি নিবন্ধিত রাজনৈতিক দল রয়েছে । এগুলো হলো ন্যাশনাল পার্টি ,লিবারেল পার্টি ,সোশাল ডেমোক্রেটিক পার্টি ,সোশাল ক্রিশ্চিয়ান পার্টি ,ডেমোক্রেটিক ইউনিফিকেশান । ১৯৭৯ এ গণতন্ত্র চালু হবার পর ন্যাশনাল এবং লিবারেল পার্টি যুগ যুগ ধরে দেশটিকে শাসন করে এসেছে ।
প্রশাসনিক অঞ্চলসমূহ
এদেশের প্রশাসনিক অঞ্চলগুলো হলো 1. Atlántida 2. Choluteca 3. Colón 4. Comayagua 5. Copán 6. Cortés 7. El Paraíso 8. Francisco Morazán 9. Gracias a Dios 10. Intibucá 11. Islas de la Bahía 12. La Paz 13. Lempira 14. Ocotepeque 15. Olancho 16. Santa Bárbara 17. Valle 18. Yoro
ভূগোল
থাম্ব|260x260পিক্সেল|হন্ডুরাসের কোপেন জলবায়ুর ধরন মধ্য আমেরিকার দেশ হন্ডুরাসের উত্তরে ক্যারিবিয়ান সাগর ও নিকারাগুয়া । পূর্বে গুয়াতেমালা ,দক্ষিণ পূর্বে এল সালভাদর অবস্হিত
অর্থনীতি
এদেশে ১২ লক্ষ মানুষ বেকার ।বেকারত্বের হার ২৭% !
এটি ল্যাটিন আমেরিকার গরিব দেশগুলোর তালিকায় ৬ষ্ঠ অবস্হানে আছে ।
বিশ্বব্যাংক ও আইএমএফ এর মতে এটি বিশ্বের সবচেয়ে ঝণগ্রস্ত দেশের একটি ।
এদেশের বেশির ভাগ খনিজ সম্পদের মালিক বহুজাতিক কোম্পানী গুলো ।
এককথায় ,দেশটির অর্থনীতি অত্যন্ত ভঙ্গুর
জনসংখ্যা
২০১০ এর হিসাবে ৮,২৪৯,৫৭৪ জন ( বিশ্বে ৯৪তম)
সংস্কৃতি
হন্ডুরাসের খ্যাতিমান চিত্রকরদের একজন হোসে এন্টনিও ভেলাসকুয়েস ।
হন্ডুরান সাহিত্যিকদের মধ্যে লুসিলা গেমেরো দে মেদিনা, ফ্রয়লান তুরসিওস, রামন আমায়া আমাদোর, জুয়ান পাবলো সুয়াজো ইউসেদা, মার্কো আন্তোনিও রোসা, রবার্তো সোসা, এডুয়ার্ডো বাহর, আমান্ডা কাস্ত্রো, জাভিয়ের অ্যাব্রিল এস্পিনোজা, তেফিলো ট্রেজো, রবার্তো কুয়েসাদা উল্লেখযোগ্য।
তাদের সংগীত শিল্পীদের মধ্যে রাফায়েল কোয়েলো রামোস, লিডিয়া হ্যান্ডাল, ভিক্টোরিয়ানো লোপেজ, গুইলারমো অ্যান্ডারসন, ভিক্টর ডোনায়ার, মাতিল্ডে কোয়ান, ময়েসেস ক্যানেলো, জুলিও কোয়ান ফ্রান্সিসকো ক্যারাঞ্জা, ক্যামিলো রিভেরা গুয়েভারা, হেক্টর ডেভিড, জাভিয়ের রেয়েস, নরমা ইরাজো, সার্জিও সুয়াজো, সার্জিও সুয়াজো, সান্তোস, ওয়াল্টেরিও গালদামেজ, ফার্নান্দো রাউডালেস প্রমুখ উল্লেখযোগ্য। হন্ডুরাসের ৯৪% মানুষের প্রধান ভাষা স্প্যানিশ। বাকি ৬% মানুষ আর্মেডিয়ান ভাষায় কথা বলে । তাছাড়া স্থানীয় কিছু উপভাষাও আছে।
নুরুল হক নুর
নুরুল হক নুর বাংলাদেশের একজন ছাত্রনেতা। ২০১৮ সালের কোটা সংস্কার আন্দোলনের সময় বাংলাদেশ সাধারণ ছাত্র অধিকার সংরক্ষণ পরিষদের অন্যতম যুগ্ম-আহ্বায়ক হিসেবে তিনি আলোচনায় আসেন।   তিনি ২০১৯ সালের ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) নির্বাচনে সহ-সভাপতি (ভিপি) নির্বাচিত হন।  তিনি রাজনৈতিক দল 'গণঅধিকার পরিষদ' প্রতিষ্ঠা করেন। বর্তমানে তিনি ছাত্র, যুব ও প্রবাসী অধিকার পরিষদের সমন্বয়ক ও গণ অধিকার পরিষদের সভাপতি।
প্রারম্ভিক জীবন
নুরুল হক নুর বরিশাল বিভাগের পটুয়াখালী জেলার গলাচিপা উপজেলার বৃহত্তর চর কাজল ইউনিয়ন বর্তমান চর বিশ্বাস ইউনিয়নে জন্মগ্রহণ করেন। তার পিতা ইদ্রিস হাওলাদার একজন ব্যবসায়ী এবং সাবেক ইউনিয়ন পরিষদ সদস্য ও মাতার নাম নিলুফা বেগম। তিন ভাই ও পাঁচ বোনের মধ্যে নুর দ্বিতীয়। নুর পটুয়াখালীর চর বিশ্বাস জনতা মাধ্যমিক বিদ্যালয়ে সপ্তম শ্রেণি পর্যন্ত পড়াশুনা করেছেন। গাজীপুরের কালিয়াকৈর গোলাম নবী মাধ্যমিক বিদ্যালয়ের বিজ্ঞান বিভাগ থেকে ২০১০ সালে মাধ্যমিক এবং ঢাকার উত্তরা হাই স্কুল এন্ড কলেজ থেকে ২০১২ সালে উচ্চ মাধ্যমিক সম্পন্ন করে ঢাকা বিশ্ববিদ্যালয়ের ইংরেজি বিভাগে ২০১৩–১৪ শিক্ষাবর্ষে ভর্তি হন।
রাজনৈতিক জীবন
নুরুল হক নুর বাংলাদেশের অন্যতম আলোচিত ছাত্র আন্দোলন কোটা সংস্কার আন্দোলনের সময় বাংলাদেশ সাধারণ ছাত্র অধিকার সংরক্ষণ পরিষদের অন্যতম যুগ্ম-আহ্বায়ক হিসেবে দায়িত্ব পালন করেন। এর আগে তিনি ঢাকা বিশ্ববিদ্যালয়ের ছাত্রলীগের মুহসিন হলের উপ-মানব উন্নয়ন বিষয়ক সম্পাদক ছিলেন। স্কুল জীবনে তিনি ছাত্রলীগের স্কুল কমিটির দপ্তর সম্পাদক ছিলেন। এছাড়াও তিনি বিতর্ক, অভিনয়সহ বিভিন্ন স্বেচ্ছাসেবী সংগঠনের সঙ্গে যুক্ত।
অর্থনীতিবিদ ড. রেজা কিবরিয়া ও নুরুল হক নুরের নেতৃত্বে ‘বাংলাদেশ গণ অধিকার পরিষদ’ নামে নতুন একটি রাজনৈতিক দলের ঘোষণা দেওয়া হয়। ২০২১ সালের ২৬ অক্টোবর ঢাকায় পল্টনের প্রিতম জামান টাওয়ারে অবস্থিত দলটির কার্যালয়ে আনুষ্ঠানিকভাবে দলের নাম ঘোষণা করেন নুরুল হক নুর।
২০২৩ সালের জুন মাসে গণঅধিকার পরিষদের রেষারেষি জেরে দলের সদস্য সচিব নুরুল হক নুর ও রাশেদ খাঁনকে অব্যাহতির ঘোষণা আসে আহবায়ক ড. রেজা কিবরিয়ার পক্ষ থেকে। ২০২৩ সালের ১০ই জুলাই গণ অধিকার পরিষদের একাংশের কাউন্সিলে সভাপতি নির্বাচিত হন নুরুল হক নুর।
সমালোচনা
২০১৯ সালে ডাকসু নির্বাচন চলাকালীন রোকেয়া হলের প্রভোস্টকে লাঞ্ছিত ও ভাঙচুরের অভিযোগে নুরুল হক সহ ৫ জনের বিরুদ্ধে মামলা হয়। এছাড়া তার বিরুদ্ধে ইসরাইলের গোয়েন্দা সংস্থা মোসাদের এজেন্ট মেন্দি এন সাফাদির সঙ্গে বৈঠক করে বাংলাদেশের নির্বাচিত সরকার উৎখাতের রাষ্ট্রবিরোধী ষড়যন্ত্রে লিপ্ত হওয়ার অভিযোগ রয়েছে।
ব্যক্তিগত জীবন
নুরুল হক নুর ব্যক্তিগত জীবনে ২০১৬ সালে চরবিশ্বাস ইউনিয়ন আওয়ামী লীগের নেতা হাতেম মাস্টারের মেয়ে মারিয়া আক্তার লুনার সাথে বিবাহ বন্ধনে আবদ্ধ হন। লুনা মাধ্যমিক বিদ্যালয়ে শিক্ষকতা করছেন। বর্তমানে এই দম্পতির দুই(০২) কন্যা সন্তান আছে।
গ্রেফতার
২০২০ সালে ২১ সেপ্টেম্বর নূরসহ সাত জনকে আটক করার কয়েক ঘণ্টা পর তাদেরকে ছেড়ে দেওয়া হয়েছিল। নূরসহ ছয়জনের বিরুদ্ধে ঢাকা বিশ্ববিদ্যালয়ের এক ছাত্রী ধর্ষণের মামলা করেছিল। সেই মামলার বিরুদ্ধে শাহবাগে বিক্ষোভ করছিলেন নুরুল হক নুর ও সাধারণ ছাত্র পরিষদ নামে তার সংগঠনের সদস্যরা। সেই বিক্ষোভ চলাকালীন তাদের আটক করা হয় এবং কিছুক্ষন পর মুচলেকা দিয়ে ছেড়ে দেয়া হয়।
পশ্চিমবঙ্গের শিল্পকলা
পশ্চিমবঙ্গের শিল্পকলা ভারতের শিল্পকুশলতার এক বড় দৃষ্টান্ত। শৈল্পিক দিক থেকে পশ্চিমবঙ্গের শিল্পকলার মধ্যে নান্দনিক ও সাংস্কৃতিক অভিনবত্ব রয়েছে। সঙ্গীত, নৃত্য, চিত্রকলা, মুখোশ, স্থাপত্য, ভাস্কর্য ইত্যাদির মেলবন্ধনে পশ্চিমবঙ্গের শৈল্পিক ঐতিহ্য খুবই সমৃদ্ধশালী।
সঙ্গীতকলা
left|275px|thumb|[[শান্তিনিকেতন|শান্তিনিকেতনে বাউল সঙ্গীতের আসর]]
পশ্চিমবঙ্গের সঙ্গীতকলা শাস্ত্রীয়, লৌকিক, ধ্রুপদী, ধর্মীয়, ঐতিহ্যবাহী, জাতিগত ইত্যাদি বিভিন্ন রীতি ও ধারায় বিভক্ত। এর মধ্যে বাংলা লৌকিক সঙ্গীতধারা বাংলার তথা পশ্চিমবঙ্গের সঙ্গীতধারাকে এক আলাদা মাধুর্যে পরিপূর্ণ করে তুলেছে। এছাড়া রবীন্দ্রসঙ্গীত, শ্যামা সঙ্গীত, বিষ্ণুপুর ঘরানার ধ্রুপদী সঙ্গীত, পটুয়া সঙ্গীত, নজরুলগীতি ইত্যাদি পশ্চিমবঙ্গের সঙ্গীতধারার অনন্য উদাহরণ।
বাউল, হাপু গান, ভাটিয়ালি, গম্ভীরা, কবিগান, ভাওয়াইয়া, জাগের গান, টপ্পা গান, আখড়াই গান, হোলবোল, জাওয়া গান ইত্যাদি গানের ধারা পশ্চিমবঙ্গের লৌকিক সংস্কৃতিকে তুলে ধরে।
গৌড়ীয় নৃত্য
গৌড়ীয় নৃত্য অথবা গৌড় নাচ হল একধরনের বাঙালি ঐতিহ্যগত শাস্ত্রীয় নৃত্যকলা। এই নৃত্যকলাটি প্রাচীন বঙ্গের রাজধানী গৌড়ে উৎপন্ন। বাঙালি নৃত্যশিল্পী মহুয়া মুখোপাধ্যায় এই গৌড়ীয় নৃত্যের পুনঃনির্মাণ করেছেন।
রবীন্দ্র নাট্যনৃত্য
রবীন্দ্রসঙ্গীতের তালে তাল মিলিয়ে পশ্চিমবঙ্গে যে শাস্ত্রীয় নৃত্যধারার জন্ম হয় সেটি হল রবীন্দ্র নাট্যনৃত্য। রবীন্দ্রনাথ ঠাকুর রচিত রবীন্দ্রসঙ্গীতের তালে এই নৃত্য পরিবেশিত হয়।
লোকনৃত্য
নৃত্যের সঙ্গে গান একাত্মভাবে যুক্ত। পশ্চিমবঙ্গের মানুষের সাংস্কৃতিক এবং সৃজনশীল মন তাদের ঐতিহ্যময় সাংস্কৃতিক লোকনৃত্যগুলির মধ্যে প্রতিফলিত হয়েছে। লৌকিকনৃত্যের যে প্রাচীন আভিজাত্য তা এখনও বর্তমানে পশ্চিমবঙ্গের নৃত্যকলায় ফুটে ওঠে। পশ্চিমবঙ্গের লোকনৃত্য খুবই বৈচিত্র্যময়। পশ্চিমবঙ্গের লোকনৃত্যকে দুটি ভাগে ভাগ করা যায়।
রণনৃত্য
পশ্চিমবঙ্গের রণনৃত্যগুলি বেশিরভাগ ক্ষেত্রে পৌরাণিক যুদ্ধের দৃশ্যপটকে তুলে ধরে। পুরুলিয়ার ছৌ নাচ রাম-রাবণের যুদ্ধ, মহিষাসুর বধ ইত্যাদি ঘটনাকে তুলে ধরে।
ঋতুভিত্তিক নৃত্য
ঋতুভিত্তিক নৃত্য সাধারণত কৃষিভিত্তিক হয়ে থাকে। শস্য বপন বা শস্য তোলার সময় পশ্চিমবঙ্গে বিভিন্ন লোকউৎসব হয়ে থাকে, যা নৃত্যগীতের মাধ্যমে অনুষ্ঠিত হয়। মালদা জেলার গম্ভীরা নাচ পুরাণভিত্তিক। টুসু নাচ, নবান্ন নাচ ইত্যাদি কৃষিভিত্তিক নাচ। কিছু কিছু আদিবাসী নৃত্য যেমন সাঁওতাল নৃত্য, মুন্ডারী নৃত্য, রাভা নৃত্য ইত্যাদি প্রকৃতি সম্পর্কিত।
লোকচারকেন্দ্রিক নৃত্য
পশ্চিমবঙ্গের বিভিন্ন ধরনের লোকাচারমূলক নৃত্য পরিবেশিত হয়। এদের মধ্যে বেশ কিছু নৃত্য মুখোশ পরিধান করে প্রদর্শিত হয়।
মুখা খেল
মুখা খেল পশ্চিমবঙ্গের জলপাইগুড়ি জেলার একটি বিশেষ প্রসিদ্ধ লোকনৃত্য। এখানকার রাজবংশী সম্প্রদায়ের পুরুষরা অবসর সময়ে মুখোশ বা 'মুখা' পরে সংলাপমূলক গান ও নৃত্যের মাধ্যমে অভিনয় প্রদর্শন করেন।
মেছেনি খেল
মেছেনি খেল বা মেছেনি নাচ হল উত্তরবঙ্গের রাজবংশী সম্প্রদায়ের মহিলাদের গ্রামীণ লোকাচারকেন্দ্রিক নৃত্যগীত। মূলত পশ্চিমবঙ্গের জলপাইগুড়ি, কোচবিহার ও আলিপুরদুয়ার জেলায় তিস্তাবুড়ির ব্রতপূজা উপলক্ষে এই নাচগান অনুষ্ঠিত হয়।
ভাঁজো নাচ
ভাঁজো নাচ পশ্চিমবঙ্গের বীরভূম এবং তৎসংলগ্ন পূর্ব বর্ধমান ও মুর্শিদাবাদ জেলায় বাঙালি হিন্দু মহিলাদের একটি ব্রতাচারমূলক সারিনৃত্য। ভাদ্র মাসের শুক্লাদ্বাদশীর থেকে পরপর আটদিন ইন্দ্রপূজা ও ভাঁজো পাতাকে কেন্দ্র করে গান ও নৃত্য পরিবেশিত হয়।
কালী নাচ
কালী নাচ বা কালীর নৃত্য বাংলার বিভিন্ন অঞ্চলে দেবী কালীর মুখোশ পরে বা রঙ-কালিতে কালী সেজে প্রদর্শিত নিম্নবর্গীয় হিন্দুধর্মাবলম্বী মানুষদের মধ্যে প্রচলিত নাচ। পূর্ববঙ্গের কয়েকটি স্থান ব্যতীত পশ্চিমবঙ্গের মালদহ, উত্তর ও দক্ষিণ দিনাজপুর, কোচবিহার ইত্যাদি অঞ্চলে এই নাচ প্রচলিত ছিল। বর্তমানে এই সকল অঞ্চলের হিন্দু অধ্যুষিত এলাকায় এই নাচের প্রচলন আছে।
মুখোশ শিল্প
পশ্চিমবঙ্গের লোকনৃত্যের ক্ষেত্রে মুখোশের ব্যবহার দেখা যায়। পুরুলিয়া ছৌ নাচে মুখোশের ব্যবহার হয়। মালদা জেলায় গম্ভীরা উৎসবের গম্ভীরা নৃত্যের সময় গম্ভীরা মুখোশ ব্যবহৃত হয়। পৌরাণিক চরিত্র ফুটিয়ে তুলতে ও লোকসংস্কৃতির অঙ্গ হিসেবে মুখোশের ব্যবহার হয়।
ছৌ মুখোশ
পুরুলিয়া ছৌ নাচে মুখোশের ব্যবহার পুরুলিয়া ছৌ কে এক অন্য মাত্রা দিয়েছে। পশ্চিমবঙ্গের লোকশিল্পের অংশ হিসেবে ছৌ মুখোশ খুবই গুরুত্বপূর্ণ। পুরুলিয়ার ছৌ মুখোশ পশ্চিমবঙ্গের ভৌগোলিক স্বীকৃতি পেয়েছে।
গম্ভীরা মুখোশ
পশ্চিমবঙ্গের মালদহ জেলায় গম্ভীরা উৎসবে মুখোশ পরে একক বা দলবদ্ধ নৃত্য পরিবেশিত হয়। এইসব অঞ্চলের নিম্নবর্গীয় হিন্দু, কোচ-রাজবংশী, পোলিয়া সম্প্রদায়ের মধ্যে এই নাচের প্রচলন রয়েছে।
গম্ভীরা নৃত্যের মুখোশ বিভিন্ন ধরনের মুখোশ ব্যবহৃত হয়। হিন্দু পৌরাণিক চরিত্রের বাণ, কালী, নরসিংহী, বাশুলী, গৃধিনীবিশাল, চামুণ্ডা, উগ্রচণ্ডা, ঝাঁটাকালী, মহিষমর্দিনী, লক্ষ্মী-সরস্বতী, হিরণ্যকশিপুবধ, তাড়কাবধ, শুম্ভনিশুম্ভ বধ ইত্যাদির মুখোশ ব্যবহৃত হয়। এই মুখোশের মধ্যে সবচেয়ে আকর্ষণীয় নরসিংহী মুখোশ।
স্থাপত্য
পশ্চিমবঙ্গের পোড়ামাটির মন্দিরের যে দৃষ্টান্ত পাওয়া যায় সেটি বাংলার মন্দির স্থাপত্যের এক স্বতন্ত্র বৈশিষ্ট্য। পশ্চিমবঙ্গের হিন্দু মন্দিরগুলি চালি ও ছাউনির বিভিন্নতার ও পোড়ামাটির শিল্পকলায় বিশ্বের কাছে অনন্য দৃষ্টান্ত হয়ে রয়েছে। বিষ্ণুপুরের জোড় বাংলা, দুই চালা, চার চালা, আট চালা, এক রত্ন, পঞ্চরত্ন, নবরত্ন মন্দিরগুলোয় বিভিন্ন পৌরাণিক উপাখ্যান পাওয়া যায়। পোড়ামাটির শিল্পে পশ্চিমবঙ্গের বিষ্ণুপুরের মন্দিরগুলো এক আলাদা মর্যাদা পেয়ে থাকে। এইসকল মন্দিরের বেশিরভাগ দেওয়ালই পোড়ামাটির শিল্পকলায় সুসজ্জিত। থাম্ব|পোড়ামাটির ফলক, কালনা মন্দির স্থাপত্যে বিভিন্ন চালির ব্যবহারের মাধ্যমে চালিসহ মন্দিরগুলো তৈরি করা হয়। বিষ্ণুপুরের মন্দির, কালনার মন্দির, পুরুলিয়ার মন্দির ইত্যাদি স্থানের মন্দিরে পোড়ামাটির কারুকার্য বাংলার পোড়ামাটির মন্দির স্থাপত্যে এক বড়ো দৃষ্টান্ত।
পোড়ামাটির পুতুল
পোড়ামাটির পুতুল পশ্চিমবঙ্গের হস্তশিল্পের একটি উল্লেখযোগ্য উদাহরণ। পোড়ামাটির পুতুল পশ্চিমবঙ্গের সাংস্কৃতিক ঐতিহ্যকে তুলে ধরে।
বাঁকুড়ার ঘোড়া
বাঁকুড়ার ঘোড়া এক ধরনের পোড়ামাটির ঘোড়া। পশ্চিমবঙ্গের বাঁকুড়া জেলার পাঁচমুড়া গ্রামে এই বিশেষ শিল্পদ্রব্যটি তৈরি হয়। এগুলি "সুরুচিপূর্ণ ভঙ্গি ও মৌলিক মূল্যবোধের অদ্বিতীয় বিমূর্তনের" জন্য নন্দিত। এগুলি মূলত গ্রাম্য ধর্মীয় আচার-অনুষ্ঠানের জন্য নির্মিত হলেও, আজকাল সমগ্র বিশ্বেই ভারতীয় লোকশিল্পের প্রতীভক হিসেবে গৃহস্থালীতে শোভা পেয়ে থাকে। অল ইন্ডিয়া হ্যান্ডিক্র্যাফটস সংস্থার লোগোতেও বাঁকুড়ার ঘোড়ার ছবি ব্যবহৃত হয়।
বোঙা হাতি
বোঙা হাতি বাঁকুড়ার অন্যতম মাটির পুতুলের একটি লৌকিক নিদর্শন। বাঁকুড়া জেলা মূলত সাঁওতাল অধ্যুষিত। সাঁওতাল দেবতা সিং বোঙার উদ্যেশ্যে এই হাতি উৎসর্গ করা হয়।
পটচিত্র
পটচিত্র পশ্চিমবঙ্গের তথা বাংলার প্রাচীনতম চিত্রকলা। প্রাচীনকালে যখন কোন রীতিসিদ্ধ শিল্পকলার অস্তিত্ব ছিলনা তখন এই পটশিল্পই বাংলার শিল্পকলার ঐতিহ্যের বাহক ছিল। পশ্চিমবঙ্গের পটচিত্র বিভিন্ন ধারায় বিভক্ত। চালচিত্র, কালীঘাট পটচিত্র, পটুয়া সঙ্গীত, দুর্গাপট, লক্ষ্মী সরা প্রভৃতি সবই পটচিত্রের উপর ভিত্তি করে গড়ে উঠেছে। যামিনী রায় পটচিত্র ধারার কালীঘাট পটচিত্রকে সুপ্রতিষ্ঠিত করেন। পটচিত্র পশ্চিমবঙ্গের ভৌগোলিক স্বীকৃতি পেয়েছে।
কৃষ্ণনগরের পুতুল
পশ্চিমবঙ্গের মৃৎশিল্পের অন্যতম উল্লেখযোগ্য নাম কৃষ্ণগরের মাটির পুতুল। পশ্চিমবঙ্গের অন্যতম প্রধান কুটির শিল্প। কৃষ্ণনগরের পুতুল প্রধানত তৈরি হয় কৃষ্ণনগরের পার্শবর্তী অঞ্চল ঘূর্নীতে।
কুমারটুলির প্রতিমা
thumb|300px|কুমারটুলিতে নির্মীয়মান মাটির দুর্গাপ্রতিমা কলকাতার কুমারটুলির মৃৎশিল্প তথা প্রতিমা শিল্প বিশ্বমানের খ্যাতি অর্জন করেছে। কলকাতার উত্তরভাগে অবস্থিত এই অঞ্চলটি ‘পটুয়াপাড়া’ বা মৃৎশিল্পীদের বসতি অঞ্চল হিসেবে বিখ্যাত। কুমারটুলি অঞ্চলের মৃৎশিল্পীদের দক্ষতার কথা সর্বজনবিদিত। কলকাতার এই অঞ্চল থেকে দেবদেবীর প্রতিমা কেবলমাত্র শহরের সর্বজনীন ও ঘরোয়া পূজার জন্যই সরবরাহ করা হয় না, অনেক ক্ষেত্রেই তা দেশের বাইরেও রপ্তানি করা হয়। ২০০৬ সালে কুমারটুলি থেকে ১২,৩০০টি দুর্গাপ্রতিমা সরবরাহ করা হয়। প্রতি বছর বিশ্বের ৯৩টি রাষ্ট্রে কলকাতার এই পটুয়াপাড়া থেকে প্রতিমা প্রেরণ করা হয়ে থাকে। এই সংখ্যা বর্তমানে আরও বৃদ্ধি পেয়েছে।
মির্জা আজিজ কোকা
থাম্ব| চৌসাথ খাম্বা, আজিজ কোকার সমাধি মির্জা আজিজ কোকা, কোকালতাশ (   নামেও পরিচিত ) এবং তাঁর রচিত খান-ই-আজম , ছিলেন আকবরের দুধ ভাই, যিনি মুঘল সম্রাট আকবর এবং জাহাঙ্গীরের দরবারে শীর্ষস্থানীয় অভিজাতদের একজন ছিলেন। তিনি গুজরাট সুবাহর (প্রদেশ) সুবাহদার বা গভর্নরও ছিলেন।